
CUTIS  INHALATIONE 


EXPERIMENTIS  COMPROBANDA. 


AUCTORE  NAT H AN  LUDO  VICO  YOUNG. 


In  toto  corpore,  fortasse,  nullae  sunt  fune» 
tiones,  quae  medici  attentionem,  plusquam 
cutis  munera,  sibi  vindicant ;  ciim,  e  con¬ 
sortio  quodam  cum  organis  magni  momenti, 
concoctionis  scilicet,  cutis  connectitur  ;  ex 
impulsu,  in  morbos  multos  quem  exercet ;  et 
etiam,  e  morbosis  actionibus  variis,  quibus 
ipsa  afficitur. 

Cuti,  et  tactus  sensus,  et  exhalatio,  ab  om¬ 
nibus  ascribuntur,  in  quo  tamen  modo,  mor- 

bos  et  sanitatem  afficiunt,  bene  agnosci  haud 
videtur.  Inhalatio,  cutis  quoque  functio, 
olim  *  ab  omnibus  admittebatur,  sed  doctis 
physiologia  nunc  multis  disputatur ;  qua  de 
causa,  et  propterea  quod  ejus  utilitas  per¬ 
magna  est,  considerationem  propriam  mere¬ 
tur.  Hinc,  in  hac  dissertatione,  cutis  Inha¬ 
lationem,  experimentis  quibusdam  exponere 
conatus  sum. 

Inter  medicinae  philosophos  egregios,  Hip¬ 
pocrate  primo,  etiam  Galenoque,  credeba¬ 
tur,  quod  cutis  absorbeat.  Hippocrati,  cute 
vapores  et  fluida  non  tantum  inhalari,  sed 
etiam  exhalari,  sententia  erat.  De  cavis  in¬ 
ternis  quoque  rem  eandem  dixit,  et  his  in 
verbis  breviter  exposuit :  2 ccgzeg  okzoi  zcci  \z 
zoikirig  eZadsv  drjXov  r\  aiG07]<rig  ag  Zzxvoov  zal 
zicTvpov  o\ov  70  Arabes  quoque  de  cu¬ 

tis  Inhalatione  opinionem  sustinebant,  nam 
opusculorum  eorum  multis  in  locis  scribitur, 


a  “  Carnes  attraetrices  et  ex  ventre,  et  extrinsecus.  Indicio  est 
“  sensus  ipse,  quod  exspirabile  ac  inspirabile  est  totum  corpus.” — - 
Hippoc.  Op.  Popul.  lib.  6.  sect.  6.  Edit.  Vand  Linden. 

quod  cuti  materiae  multae  applicentur,  quae 
exscreationem,  vomitum,  dejectionem  indu¬ 
cere,  ut  et  urinae  secretionem  fluxumque 
augere,  accommodatae  fuerunt.  Hujusmodi 
tamen  notitia,  aeque  ac  omnis  fere  e  Grae¬ 
corum  doctrinis  forsan  colligebatur  utut, 
cutis  hoc  munus  videatur,  iis  bene  cognitum 
fuisse  ;  nam  Avenzor5  in  eorum  Academia 
medicus  illustrissimus,  de  Dysphagia  vel  ex 
fEsophagi  nervorum  resolutione,  vel  strictura 
et  aliis,  (eo  primitus  morbo  illustrato,)  pro 
medendi  parte  praescripsit  aegrum  in  lactis 
balneis  immergere,  aliisque  nutrimenta  quo¬ 
que  praebentibus,  ita  ut,  cujusdam  materiae 
inhalatione  vita  sustineretur,  ad  vim  devo¬ 
randi  instaurandam,  tempore  dato. 

Corporis  munus  absorbens,  et  extrinsecus 
et  intus,  ab  Hippocrate  et  Galeno,  venis  ar¬ 
teriisque  ex  toto  fieri,  existimabatur.  Haec 
opinio  sustinebatur  donec  ordo  vasorum  no¬ 
vus,  Vasa  Absorbentia  scilicet,  anatomiae 


b  Vide  Excerpta  de  Balneis. 


4- 


DISPUTATIO  PHYSIOLOGICA 


dabatur  Eustachii0  laboribus,  qui  imprimis 
Ductum  Thoracicum  descripsit ;  Asellii/  qui 
Lactealia  in  lucem  protulit ;  et  Rudbeckii,e 
qui  ante  omnes  Lymphatica  demonstrabat. 
Verum  horum  vasorum  munus  proprium, 
quae  per  se  systema  formant,  plane  non  cog¬ 
noscebat,  donec  Johannis  Hunterf  celeberri¬ 
mi  ingeniosissimique  experimentis,  necnon 
praeclari  Monros  laboribus  egregiis,  expone¬ 
batur. 

Corporis  munus  absorbens,  tamen,  ab  aliis 
adhuc  dicitur,  nuperque  proponebatur,  venis 
fieri,  et  cutis  vasibus  exhalantibus,  ut  a  Cur- 
rieh  celeb.  inculcatur  ;  sed  haec  opinio  tan¬ 
tum  conjecturalis  sit,  utque  conjectura,  non 
exemplis  probata,  aestimari  debet. 

Experimenta,'  utut  Home  et  Brodie,  in- 


c  Vide  Opus.  Anatom.  de  vena  sine  pari. 

■x 

d  - Dissert.  de  Lactibus. 

e  - De  Sero  ejusque  vasis. 

f  - Medical  Commentaries,  vol.  4th. 

£ - State  of  facts  concerning  the  discovery  of  the  Lymphatics, 

&c. 

h  — —  Medical  Reports,  vol.  1. 

I 

I  — —  Philosophical  Transactions,  1811,  pag.  165. 

stituta,  maxime  ingeniosa  sunt,  et  probare 
videntur,  quod  materiae  sanguinem  intrare, 
sine  vasorum  absorbentium  ope  possint,  quum 
in  vulnera  introducuntur.  Si  vero  vasa  ab¬ 
sorbentia  cum  venis  conjunguntur  in  omni¬ 
bus  locis,  (quod  non  improbabile  est,  etsi 
scalpelli  ope  exhiberi  non  possint ;  nam,  quis, 
haec  vasa  cerebro  inesse,  tametsi  sub  um¬ 
bra,  non  agnoscet?)  tum  experimenta  mini¬ 
me  certa  sunt. 

Exempla  fere  innumera,  et  ratiocinationes, 
ab  Hallerok  doctissimo  multisque  aliis  scrip¬ 
toribus,  colliguntur,  ad  cutis  inhalationem 
comprobandam.  Quamvis  haec  exempla  non 
experimentis  confirmantur,  quibus  error  om¬ 
nigenus  evitatur,  tamen  extra  dubitationis 
aleam  confirmari  possint.  “  Primum  osten- 
“  demus,55  ut  ille  dicit,  cutem  humanam 
“  perviam  esse  aquae,  hydrargyro,  tenuioribus 

particulis  variis;  deinde  in  homine  vivo  ejus- 
“  modi  particulas  utique  per  cutem  nostram 
“  in  ipsum  sanguinem  penetrare  ;  denique 


k  Vide  Element.  Physiolog.  vol.  5. 

ei  ex  aere  aliquas  particulas  eadem  via  ad 

I 

/ 

humorum  nostrorum  massam  advenire.” 
Hujus  opinionis  veritatem  spero,  in  hac  dis¬ 
sertatione  sic  comprobandam  esse,  ut  potue¬ 
rimus  extra  dubium  cutis  inhalationem  po¬ 
nere  ;  praecipue,  si  Abernethy1  experimenta 
admittamus,  instituta  ad  gasium  inhalationem 
per  cutem  probandam,  et  etiam,  varias  mu¬ 
tationes  demonstrandas,  quae  in  fluidos  aeres 
efficiuntur. 

Enim  vero  hujusmodi  experimenta,  tametsi 
maxime  ingeniosa,  non  dubium  removere  po¬ 
terant,  cum  adeo  delicata  sint,  et  instituta 
fuerint,  ad  unam  corporis  functionem  de¬ 
monstrandam  tam  minutam,  nempe  cutis  in¬ 
halationem  ;  denique,  quia  in  corporis  par¬ 
tem,  manus  superficie  haud  majorem,  insti¬ 
tuebantur,  cujus  munus  absorbens,  forsan, 
minus  est,  quam  cutis  corporis  alias  partes 
tegentis.  Hinc  experimenta  quae  nuper 
Klappm  instituta  fuerunt,  ad  Abernethy  opi- 

l  Surgical  and  Philosophical  Essays. 

m  Chemico-Physiol.  Essay  on  the  functions  of  the  Skin.  Phiia- 
del.  1805. 

nionem  evertendam  non  firma  sunt,  cum  in 
corporis  easdem  partes  instituebantur.  De 
bis  vero  experimentis  in  alio  loco  dicemus. 

Attamen  Eliis11  experimenta  et  disputatio¬ 
nes  valde  comprobant,  aeres  per  herbarum 
superficiem  non  absorberi.  Si  in  hoc  exem¬ 
plo  comparatio  admitteretur,  certe  concluse¬ 
rimus,  aeres  non  cute  inhalari.  Sed  hujus¬ 
modi  comparatio,  ut  opinor,  contra  philoso¬ 
phiam  veram  se  habet ;  hinc,  velum  inter  nos 
et  verum  jamjam  pendet. 

Medici,  qui  cutem  inhalare  negant,  phae¬ 
nomena  tam  frequenter  ab  aliis  prolata  ad 
id  explicandum,  pulmonum  inhalatione  pro¬ 
bari  posse,  contendunt,  quod  cum  corpori 
applicetur  materia,  in  vaporum  vel  gasis  for¬ 
ma,  ut  etiam,  in  omnibus  inhalationis  exem¬ 
plis,  materia  corporis  summae  imposita,  vel 
cuticulae  factam  esse  injuriam,  vel  materiam 
per  eam  ope  frictionis,  aliisve  modis  adactam. 


n  An  Inquiry  into  the  Changesinduced  on  Atmospheric  Air,  Cap.  2. 
et  Addit,  to  Cap.  2. 

adeoque,  ad  cutem  veram  contingendam,  de¬ 
latam. 

Multi  quoque  viri  egregii  proponunt,  quum 
materias  peculiares,  ut  opium  nicotianae  ta¬ 
baci  foliorum  cataplasma,  et  hujusmodi  mul¬ 
tas  alias,  cuti  applicari,  aeque  ac,  cum  in 
stomachum  sumantur,  corporis  functiones 
statim  afficiunt,  ut  phaenomenon  ex  effectu 
subito,  non  inhalatione,  sed  tantum  in  partis 
nervos  actione,  et  tum  e  consortio  quodam 
alias  partes  afficiendo,  explicari  possit. 

Experimenta  et  ratiocinationes,  Alston,0 
Jones,p  Van  Swieten,q  Boerhaave/  Langrish,5 
Whytt/  et  Brodie,u  hanc  opinionem  probare 
dicuntur.  Ex,  tamen,  experimentis  Monro" 
egregio  accurate  institutis,  probabile  apparet, 


•  Vide  Edin.  Med.  Essays,  vol.  5.  Dissertation  on  Opium. 

P  - Mysteries  of  Opium  revealed,  cap.  12.  p.  93,  94. 

9  -  Commentar,  sect.  229. 

f  - — —  Impet.  fac.  sect.  4 33. 

s - -  Physical  Exper.  &c.  pag.  64. 

c  - —  Physical  and  Literary  Essays. 

u  — —  Philos.  Transactions,  1811. 
w  - - Ess.  Phys.  and  Liter.  Edin.  vol.  3. 


DE  CUTIS  INHALATIONE.  9 

quod  opium,  alcohol  et  camphora,  quum  ex¬ 
trinsecus  et  intus  applicata,  corporis  functio¬ 
nes  et  nervos  afficiendo,  et  in  sanguinem  ab¬ 
sorptis  vectisque,  vexent ;  sed  hoc  in  majore 
gradu  quam  illud  accidere. 

E  contrario,  aliae  materiae  sunt,  quae  cor¬ 
poris  functiones,  tantum,  in  sanguinem  ab¬ 
sorptae  et  vectae  afficere  videntur,  ut  arseni¬ 
cum,  hydrargyrum,  antimonii  tartras,  murias 
barytae,  venenum  Woorarra  dictum  *  et  simi¬ 
lia. 

Experimenta,  quoque  ab  Homey  de  Eau 
Medicinale”  et  Cochchici  autumnalis  effecti¬ 
bus,  nuper  instituta,  satis  comprobant,  quod 
hae  materiae  in  sanguinem  imprimis  absor¬ 
beantur,  antequam  corporis  functiones  affi¬ 
ciant. 

Pulmonum  inhalationem  nunquam  accide¬ 
re  nequaquam  affirmare  ausim.  Verum  cu¬ 
tis  inhalationi  eam  supersedere,  et,  quum  ma- 


x  Phil.  Trans.  1812.  Experim.  Brodie  institut 
y  Phil.  Trans.  1816'. 

B 

teriae  inspiratio  prohibeatur,  indicia  inhalati¬ 
onis  nulla  evinci,  non  veram  esse  contendo. 
Neque  minus  gratuitum  esset,  dicere  quod 
in  omnibus  inhalationis  exemplis,  quibus  ma¬ 
teria  aliqua  corporis  superficiei  applicata  fue¬ 
rat,  vel  cuticulam  fuisse  laesam,  vel  materi¬ 
am  per  eam  vi  sola  impulsam  fuisse,  et  sic 
cum  cute  vera  contingere  ;  nulla  enim  testi¬ 
monii  habemus,  hanc  opinionem  corroboran¬ 
tia,  sed  e  contrario  multa  eam  evertentia. 

Materiae  dotes  soporiferas  habentes,  et  eti¬ 
am  alia  medicamenta  potentia  cuti  verae  im¬ 
posita,  corporis  functiones  afficiunt,  sine  cu¬ 
ticulae  injuria,  aut  vi,  ad  cutem  usque  veram, 
remedia  impellente  ;  sicuti,  quum  ex  hydrar- 
gyro  emplastra  et  balnea,  olim  corporis  variis 
partibus  ad  syphilidem  curandam,  applica¬ 
rentur  ;  nam  hujusmodi  emplastra,  Johannes 
De  Yigo  maxime  adhibuit,  et  ejus  opinionem 
de  hoc  remedio  ita  verbis  nunciat  :  “  Quod 
“  millies  expertus  sum  cum  honore  et  utili- 
cc  tate  non  parva;”  atque  iterum,  6 4  istud  ce- 
44  ratum  est  nobile,  et  securioris  operationis 

quam  linimenta,  et  magis  delectabile,” 
&c.  a 

Ex  hydrargyri  muriate,  balnea  et  loturae 
quoque  adhibeantur,  de  quibus,  in  Angerii 
Ferrerii  operibus  sic  exponitur.  “  Fiunt 
<c  etiam  loturae  ex  siccantibus,  rarefacienti» 
“  bus,  discutientibus,  et  mercurio  sublimato . 
u  Putrescunt  hic  etiam  gingivae,  et  exulce- 
rantur,  sicut  in  praecedentibus,  quod  cura» 
“  tionis  finem  indicat.” b  Hoc  ab  aliis  mul¬ 
tis  auctoribus  confirmatur,  et  etiam  in  Euro¬ 
pa  hydrargyri  murias  nunc  in  eodem  modo 
usurpatur,  ad  syphilidem  amovendam.0  Cin» 
chonae  officinalis  corticis  cataplasmata,  et 
tartras  antimonii,  quum  cuti,  absque  cuticu¬ 
lae  injuria,  applicantur,  corporis  functiones 
afficiunt,  prout  si  devorarentur  ;  et  in  eodem 
modo  haec  medicamenta  Barton  medicus 
Americanus d  adhibuit,  ad  febres  intermit¬ 
tentes  levandas,  et  cum  felici  eventu. 

a  De  Morbo  Gallico, 
b  De  Pudendagra,  Lib.  prim. 
c  Lagneau  de  la  Maladie  Venerienne,  1815. 
fl  KJapp  Cbem.  Physiol.  1805. 

Varia  hujusmodi  exempla  ab  aliis  quoque 
in  apertum  prolata  fuerunt.  Hae  materiae 
certe  haud  per  aera  diffunduntur;  hinc,  ex 
pulmonibus  non  inhalantur,  hinc  in  sangui¬ 
nem  eo  modo  non  receptae  fuissent.  Sed 
ingeniosi,  a  quibus  cutis  inhalatio  negatur, 
argumentum  eludunt ;  cutis  summae  nervos 
dicendo  imprimis,  et  inde,  consortio  quodam 
inter  se*  munera  quaeque  corporis  similiter 
affici.  De  hoc,  tamen,  nil  nisi  conjectura 
adest ;  quid  enim  de  cerebri  et  nervorum 
muneribus  compertum  est  ?  De  cutis  vero 
inhalatione  fere  vix  dubitatur,  cum,  vasorum 
absorbentium  munera  jampridem  bene  adeo 
explicata  sunt. 

Porro,  maxime  vero  repugnans  est,  per 
cuticulam  ex  transudationis  lege  in  rebus  in¬ 
animatis,  aliquid  transmitti  posse.  Materiae 
per  eam  omnes,  facultate  vivente  vehuntur. 
Vesiculae  ex  ignis  actione,  vel  ex  irritamen¬ 
to  meloes  vesicatorii,  exemplum  nobis  offer¬ 
unt,  fluida  per  cuticulam  ire  transudando 
minime  posse®  Fluidum  in  hujusmodi  exem- 

piis,  inter  cuticulam  et  cutem  veram,  inter» 
dum  inhalatione  removetur,  quod  quibusdam 
diceretur  per  cuticulam  transudasse ;  sed  sae- 
pissime  fluidum  diu  perstat,  a  vasorum  obii- 
teratione  absorbentium  ex  inflammatione ; 
quumque  hoc  accidit,  interdum  per  dies  et 
hebdomadas  manebit  donec  cuticula  scissa 
fuerit.  Quinetiam,  in  corporibus  inanimatis, 
quibus  fluidorum  transudatio  maxime  com¬ 
munis  est,  nunquam  per  cuticulam  fit.  Res 
omnibus  cognita,  a  quibus  humanum  corpus 
inciditur,  quamque  novisse,  saepe  haud  levis 
momenti  est ;  nam  cuticula  sine  injuria  ser¬ 
vata,  corporis  aliqua  pars  diu  humida  reser¬ 
vari  potest,  et  ad  incisionem  accommodata. 
Verum  simul  ac  cuticula  remota  est,  cutis 
vera  et  quaedam  partes  contiguae  aridae 
fiunt  et  semipellucidae.  Corporis  inanimi, 
ut  Cruikshank  dicit,  partem  servavi,  cuticula 
tectam  et  igni  expositam  per  sex  hebdoma¬ 
das,  et  minime  siccabatur.6  Saepe  inter  meos 
anatomicos  labores  idem  notavi. 


c 


Anatomy  of  the  Absorbent  Vessels.  4to.  Ed,  2. 

Eadem  res,  in  vegetabilibus  videtur  ;  hinc 
fructus  diu  conservati  sunt.  Hoc  quoque 
morborum  conspectu  probatur  ;  nam,  si  cu¬ 
ticula  unquam  transudationi  concesserit, 
anasarcae  fluidum  exhaletur,  et  sic  morbus 
ipse  evanescit.  Ex  hujusmodi  rebus  proba¬ 
bile  videtur,  natura  animalibus  et  herbis  cu¬ 
ticulam  praecipue  datam  esse,  ad  transuda- 
dationem  fluidorum  prohibendam,  ut  et,  tac¬ 
tus  sensum,  cutisque  alias  functiones  corpo¬ 
ris  humani  temperaret.  Re  ita  se  habente, 
manifestum  est,  si  fluidum  transudationis 
ope,  non  ab  interno  penetrare  per  cuticulam, 
eadem  quoque  lege  neque  ab  externo  transi» 
re,  posse  ;  sed  et  inhalationem  et  exhalatio¬ 
nem  a  facultate  vivente  pendere. 

Experimenta  Seguin,*  ad  opinionem  inha¬ 
lationis  cutis  evertendam  imprimis  instituta 
esse  videntur  ;  nam  usque  ad  id  temporis, 
cutis  hoc  universe  munus  propositum  fuerat. 
Postea,  Doctissimi  Currieg  et  Gerardh  alia 

f  Vide  La  Medicine  Eclairee,  vo].  3. 

g - Medical  Reports,  vol.  1. 

h  —  Itollo  on  Diabetes. 

experimenta  in  lucem  produxerunt ;  recen- 
tiore  memoria,  etiam  Rousseau  ’  et  Klappk 
medicinae  doctores  quaedam  proposuere, 
quae,  hoc  munus  cuti  inesse,  prorsus  infir¬ 
mare  creduntur.  De  hac  re  alia  quoque  ex¬ 
perimenta  Dangerfield  Americanus  institu- 
isse  fertur  ;  haec  non  legi. 

Quoniam  experimenta  horum  scriptorum 
ratiocinationesque,  a  philosophis  in  arte  me¬ 
dica  dubitari  nequeunt,  liceat  nobis,  verita¬ 
tem  eorum  propius  exquirere  et  considerare, 
num  cutis  inhalationi  potius  faveant,  quam 
obstant.  Seguin  multa  experimenta  narravit, 
quae  instituit,  ut  exploraret  an  corporis  hu¬ 
mani  pondus,  quum  balneo  calido  immersum 
fuerit,  augeretur.  Ex  ejus  experimentis  in¬ 
tulit,  per  cutem  inhalationem  non  fieri,  cor¬ 
pusque  in  pondere  nunquam  increscere  ;  sed 
e  contrario,  ejus  gravitatem  semper  post  bal¬ 
neum  minui,  tametsi  jactura  minor  in  eodem 


i  Vide  Edin.  Med.  Surg.  Journal,  vol.  2. 
Ss  — —  Oper.  sup.  citat. 

tempore  quam  in  aere  sit.  *  Curriek  et  Ge~ 
rardk  in  aegros  diabete  vexatos,  et  in  se  ip¬ 
sos,  quaedam  experimenta  similia  institue¬ 
runt,  et  reperierunt,  corpus  neque  in  gravi¬ 
tate  augeri  nec  diminui.  Hinc,  errorem  Se- 
guin  vel  Currie  et  Gerard  in  experimentis 
procul  dubio  exstitisse  confirmatur ;  veri  ta¬ 
men  similius  videtur  et  hunc  et  illum  in  er¬ 
rorem  incidisse. 

Haec  experimenta  manifestum  reddunt,  et 
pulmonum  et  cutis  exhalationem  perstitisse; 
ideoque  corporis  gravitatem  eodem  tempore 
certe  decrevisse ;  pondus  tamen  post  balnea 
vel  idem  permansit,  vel  in  minore  ratione 
minuebatur,  quam  per  idem  tempus  in  aere ; 
hoc  docent  experimenta  Seguin.  Ex  re  bene 
adeo  confirmata  et  penitus  perspecta,  si  ho¬ 
rum  etiam  philosophorum  experimenta  sine 
errore  instituta  fuerant,  cutis  inhalationem 
probare  valeremus.  Ponderis  damnum  dice- 


*  “  Qu’il  perd  raoins  dans  l’Eau  que  dans  l’Air.”  Medie.  Eclair, 
vol.  5»  p.  255. 


k  Vide  Oper.  sup.  citat. 

retur  hic  fere  nihil  referre,  cum  per  balneum 
corpus  inhalando  plus  materiae  acquirit,  quam 
si  aeri  subjiceretur  ;  indeque,  pulmonum  et 
cutis  exhalatio,  aut  omnino  aut  prope  saltem 
cutis  inhalatione  aequatur. 

Haec  verum  ratio  aliis  displicet,  illis  nem® 
pe,  a  quibus  munus  cutis  sorbens  dubitatur* 
Pulmonum  et  cutis  exhalationem  affirmant 
per  balneum  diminui ;  id  quod  facile  expli¬ 
cat,  cur  minus  gravitatis  in  balneo  quam  I11 
aere  corpus  perdit.  Non  tantum  ab  ex¬ 
perimentis  inveni,  pulmonum  et  cutis  ex¬ 
halationem  per  balneum  non  minui  ;  ve¬ 
rum  contra  augeri,  quum  balnei  calor  non 
supra  gradum  thermonietri  Fahr.  nonagesi¬ 
mum  octavum  sit.  Ex  iisdem,  etiam,  inveni 
corporis  gravitatem  balneo  augeri,  si  ejus  ca¬ 
lor  infra  gradum  nonagesimum  quintum  sit, 
ita  ut,  cordis  et  arteriarum  actio  haud  mul¬ 
tum  acceleraretur.  Per  experimenta  Ge- 
rard, 1  balnei  temperatura  nunquam  infra  gra- 


l  Rollo  on  Diabetes,  pag,  183. 

dum  centesimum,  et  saepenumero  supra 
centesimum  et  decimum  erat ;  hinc  ejus  ex¬ 
perimentorum  exitus,  ad  cutis  inhalationem 
comprobandam,  exponerentur. 

De  Dysphagiae  exemplo  a  Currie”  narrato,, 
pauca  quaedam  dicenda  sunt.  Diserte  ex¬ 
ponitur,  et  quamvis,  ut  cutis  inhalatio  refuta¬ 
retur,  in  medium  prolatum  esset,  vim  dat 
opinioni  majorem  ;  aegro  certe  corporis  gra¬ 
vitas  per  balneum  non  augescebat,  sed  dam¬ 
num  quod  in  aere  semper  fit,  nunc  impedie¬ 
batur,  et  ex  balneo  fortasse  cutis  inhalatione 
suppeditatur;  nam  post  singula  balnea,  corpus 
renovatum,  sitis  levata,  urinae  cursus  maxi¬ 
me  auctus,  ejusque  natura  minus  acris  facta. 
Idem  quoque  Cruickshankn  adnotavit,  et 
multa  alia  exempla  in  scriptis  medicorum  re¬ 
censentur.  De  Haen0  rem  saepe  exposuit, 
et  existimavit  cutem  semper  aquam  absor¬ 
bere,  multisque  rem  exemplis  probat.  De 

I  1X1  Medical  Reports. 

n  Anatomy  of  the  Absorbent  Vessels. 

0  Ratio  Medendi, 

eadem  quoque  re,  Hallerus  haec  verba  habet. 
“  Membranae  ergo  humanae  omnes  aquam 

transmittunt ;  cutis,  ventriculus,  vesica 
“  urinaria15.”  Et  e  multorum  scriptis  aucto¬ 
rum,  plurima  exempla  ad  rem  probandam 
colliguntur. 

Quinetiam,  multi  medici  doctissimi,  de 
corporis  ponderis  et  mensurae  scientia,  variis 
experimentis  occupati,  saepenumero  gravita¬ 
tem  augeri  invenerunt,  praecipue  si  aer  hu- 
midus  fuisset.  Ex  hac  re,  corpus  Ryeq  in 
pondere  uncias  tredecim  ;  necnon,  Linnings 
per  duas  horas  expositum,  uncias  octo  cum 
semisse,  obtinuit.  Abbe  Fontana,  quoque, 
postquam  corpus  suum  per  horas  duas  expo¬ 
suerat,  in  gravitate  augeri  reperit.  Corpus, 
in  exemplo  cujusdam,  nomine  De  Gorter r, 
unciis  sex  per  unam  noctem,  et  in  aliis,  un¬ 
ciis  duabus  vel  quatuor,  adaugetur. 

Hae  observationes,  experientia  illustris 


P  Element.  Physiol.  vol.  5. 
^  Philos.  Trans.  Lond. 
r  De  Persp.  Insensib. 

Francisci  Homes,  confirmantur  satis.  Is  ita 
loquitur:  Quum  me  ipsum  maxime  fatigassem 
per  tempus  pomeridianum,  incoenatum  in 
lectum  cubiculare  me  contuli,  sed  ex  esurie 
diu  dormire  non  potui.  Inter  horam  noctis 
undecimam  et  matutini  septimam,  in  gravi¬ 
tate  uncias  duas  obtinueram.  Morbi  diabe- 
tis  exempla,  quae  in  lucem  protulit  Bardsleyf 
eandem  rem  probant.  Multi  quoque  alii  de 
hac  re  scripserunt,  et  cutis  inhalationem  ae¬ 
que  feliciter  exposuerunt.11 

Per  noctem  humidam,  saepe  herbas,  Hales ' 
observavit,  in  pondere  augeri  ;  et  experi¬ 
menta  ingeniosa y  Du  Hamel,  Bonnet,  et  M. 
Guichad,  herbarum  vim  foliorum  absorben¬ 
tem,  clare  demonstrant. 

De  Dysphagiae  exemplo  ab  eo  citato,  Cur- 
rie  etiam  scripsit,  quod  ingesta  superata  es- 

s  Medical  Facts  and  Experiments,  p.  250. 

c  Medical  Reports. 

u  Watson,  Chemical  Essays,  vol.  5.  p.  101.  et  Halleri  Elem. 

Physiol.  vol.  5. 

x  Statical  Essays. 

V  Manchester  Memoirs,  vol.  11.  p.  411. 

sent  ab  egestis,  quantitate  majore,  quam  cor¬ 
poris  damnum  explicare  potest ;  et  tum  ro¬ 
gat,  quomodo  hoc,  nisi  e  cutis  inhalatione, 
explicandum  est  ?  Licetque,  rem  ita  se  ha¬ 
bere,  necesse  respondendum  sit,  cutis  tamen 
inhalationem  dubitat,  et  liberaliter  pulmoni¬ 
bus  hoc  munus  concedit.  Sed,  experimentis 
ingeniosis  Seguin  et  Lavoisier  comprobatur, 
quod  inhalationem  a  pulmonibus  longe  exce¬ 
dat  cutis  exhalatio ;  hinc,  pulmonum  tantum 
inhalatione,  egestorum  excessus,  qui  in  ali» 
quibus  exemplis  incidit,  haud  sane  facilis 
explicatu. 

Ab  his,  ad  experimenta  transeundum  est, 
quae  in  balneo  calido  instituimus.  Ad  pon¬ 
dus  corporis  metiendum  in  his  experimentis, 
trutina  Merlini  usi  sumus.  Haec  machina 
ita  erat  accurata,  ut  granum  unum  in  lance 
positum,  drachmae  fere  aequivalens  in  tabu¬ 
lam  pedalem  positae,  trabem  deorsum  flectere 
posset.  In  ejus  quoque  usu,  summa  cura 
opus  esse  inveni ;  nam,  si  in  ipso  eodem 
machinae  loco,  corpus  non  semper  positum 

fuisset,  error  ponderis  illico  praevenit.  Ad 
hunc  errorem  evitandum,  interstitium  in  ta¬ 
bidam  pedalem  lineis  notandum  curavi,  intra 
quod,  pedes  semper  composui,  et  amicus  ac¬ 
curatissimus  corporis  positionem  perstudiose 
direxit,  et  ejus  pondus  notavit ;  nam,  sine 
errore,  pondus  a  me  ipso  periclitante  notari 
non  potuit.  Neque  a  veritate  alienum  puto, 
errores  omnes  in  experimentis,  quae  et  Cur- 
rie  et  alii  hac  trutina  usi  instituerunt,  ex  hoc 
ipso  fonte  profluxisse  ;  nempe,  quia  haud  sa¬ 
tis  vigilantiae  exercuerunt,  neque  acriter  sa¬ 
tis  et  attente  rebus  levibus  animos  intende¬ 
runt. 

Cubiculum,  in  quo  experimenta  perficie¬ 
bantur,  ad  gradum  sexagesimum  tertium, 
plerumque  calebat.  Sed  in  aere  externo, 
thermometrum  inter  gradum  quinquagesi¬ 
mum  quintum  et  sexagesimum  secundum 
fluctuabat ;  barometro  gradum  trigesimum 
inter  periclitandum  servante. 

EXPERIMENTUM  I. 

Ad  fluidi  copiam  explorandam  e  pulmoni¬ 
bus,  horae  spatio,  exhalati,  per  apparatum 
spiravi,  qui  e  tubo  vitreo  constitit,  sex  circi¬ 
ter  pedes  longo,  et  phiala  gradibus  ad  men¬ 
suram  notata.  Tubus  ita  phialae  adaptatus 
erat,  ut  aer  recens  inspiranti  semper  praebe¬ 
retur,  et  fluidum  in  phiala  colligeretur  ;  qua 
ratione,  tres  drachmae  fluidi  comparabantur. 
Sed  per  experimenta2  Seguin  et  Lavoisier, 
majorem  adhuc  copiam  pulmones  evolverunt, 
nempe,  drachmas  circiter  quinque  per  horam. 
Hujusmodi  tamen  experimenta  magnopere 
regione,  habitu,  aetate,  sexu,  similibusque 
afficiuntur,  prout  respiratio  vel  impeditur 
vel  acceleratur  ;  quantitas,  ideoque,  in  omni¬ 
bus  exemplis  eadem  esse  nequit.  Verum 
enim  vero,  Abernethya  et  Murrayb  ex  eorum 


z  Vide  Mem.  de  1’Acad.  des  Scien.  1790, 

a  - Physiolog.  Essays,  p.  141. 

b  — — ,  System  of  Chemistry,  voL  4.  p,  556 . 

tentaminibus  affirmant,  drachmas  circiter  tres 
per  horam  emitti. 

Hoc  apparatu  in  omnibus  postea  experi¬ 
mentis  rite  collocato,  et  aeri  externo  applica¬ 
to,  inspiratio  aeris  cubiculi  semper  vitabatur: 
quo  facto,  vapores  e  balneis  assurgentes  non 
inspirabantur,  errorique,  ab  inhalatione  pul¬ 
monum  pendenti,  aeque  fuit  cautum. 


EXPERIMENTUM  II. 

Hora  quarta  post  meridianum,  impransus 
adhuc,  et  multum  exercitationem  sub  sole 
passus,  collo  tenus,  per  horam  corpus  in 
balneum  immergebatur,  quod  ad  gradum  oc¬ 
togesimum  thermometri  F.  tepebat.  Hora 
antequam  balneum  intravi,  urinae  uncias 
duas  secrevi. 

Post  balneum,  corpus  in  pondere  ad  quin¬ 
que  uncias  auctum  erat ;  urinae  unciae  quin¬ 
que  et  drachma  una  evacuabantur,  huj usque 
secretio  per  horas  multas  maxime  aucta  per¬ 
stitit.  Neque  pulsus,  nec  corporis  calor,  per 

balneum,  vel  augebatur,  vel  minuebatur ; 
fluidum  quoque,  e  pulmonibus  exhalatum, 
drachmas  tres  haud  superavit.  Balnei  calor 
sensui  gratus  erat,  et  corpus  ab  ejus  usu  qua¬ 
si  refectum  sensi. 

EXPERIMENTUM  III. 

Hora  nona  ante  meridiem,  paulo  postquam 
surrexeram,  in  balneum  me  jejunum  conje¬ 
ci,  calor  cujus  ad  gradum  erat  octogesimum 
quintum,  corpusque  per  horam  immersi. 

Urinae  unciam  unam  secrevi,  per  horam  an¬ 
tequam  in  balneum  me  contuleram.  Corpo¬ 
ris  gravitatem,  et  ante  et  post  balneum,  me¬ 
tiebamur,  et  in  pondere  ad  uncias  quinque 
sub  immersione  obtinuerat.  Postquam  bal¬ 
neo  exiveram,  urinae  unciae  tres  redditae 
fuere,  ejusdemque  fluxus,  diu  postea  copio¬ 
sus  perstitit.  Pulsus  non  augebatur,  neque 
corporis  calor,  nec  fluidum  e  pulmonibus 
propulsum.  Corpus  mihi  balneum  roborave¬ 
rat. 

D 

EXPERIMENTUM  IV. 

Hora  nona  post  meridiem  in  balneum  in¬ 
troivi,  ad  nonagesimum  quintum  gradum 
calefactum,  cui  corpus  per  horam  subjicien¬ 
dum  erat ;  nec  quidquam  ab  hora  prandii, 
nempe  quinta,  comederam.  Corpus  post  bal¬ 
neum,  gravitatem  ejus  uncia  una  et  drachmis 
duabus  auctum  erat. 

Per  balneum,  pulsus  decem  ictibus  accele¬ 
rabatur  ;  atqui,  neque  corporis  calor,  nec 
fluidum  e  pulmonibus  collectum,  accreverat. 

Signa  sudandi  nulla,  neque  inter,  nec  post 
balneum  protuli.  Urina  diu  post  balneum 
copiose  defluxit. 

EXPERIMENTUM  V. 

Hora  septima  ante  meridiana,  cubili  relic¬ 
to,  protinus  in  balneum  ad  gradum  centesi¬ 
mum  caloris  calens,  me  recepi,  et  per  horam 
demersi.  Hora  praeeunte,  urinae  drachmas 
decem  secreveram. 

Falsus  ad  septuaginta  duos  numeratus,  et 
corporis  calor  ad  gradum  nonagesimum  no¬ 
num  notatus,  ante  balneum  initum. 

Per  balneum,  pulsus  ad  nonaginta,  et  ca¬ 
lor  gradum  unum,  provectus  est ;  respira¬ 
tio  accelerata,  fluidum  ex  pulmonibus  pro¬ 
pulsum  ad  drachmas  quinque  auctum,  et  uri¬ 
nae  unciae  duae  et  drachmae  duae  secretae 
fuerunt.  Sensum  quoque  sudandi  expertus 
sum,  cui  et  post  balneum  proclivis  perstiti ; 
sed,  aeris  cubiculi  temperies,  qui  gradibus 
triginta  septem  infra  balneum  calebat,  hunc 
sensum  amovit.  Corporis  gravitas  neque 
aucta  neque  diminuta.  Fost  balneum  mi¬ 
nutis  quinque,  pulsus  ad  octoginta  ictus  de¬ 
lapsus  est,  et  corporis  calor  idem  fuit  ac  an¬ 
tea» 


EXPERIMENTUM  VI. 


Hora  nona  post  meridiem,  balneum  inivi, 
cujus  calor  ad  gradum  centesimum  quintum 
calebat ;  per  horam  dimidiam  tantum  corpus 

immersi,  propter  languorem  quem  induxit. 
Cibi  nihil  post  prandium  sumpseram. 

Hora  dimidia,  urinae  drachmae  tres,  ante¬ 
quam  in  balneum  veneram,  se  secreverant. 
Ictus  pulsus  erant  septuaginta  sex ;  corpus¬ 
que  ad  giadum  centesimum  calebat. 

Inter  balneum,  pulsus  velocitas  ad  centum 
et  duodecim  erat ;  corporis  calor  gradibus 
duobus  augebatur  5  a  pulmonibus  drachmae 
tres  fluidi  exhalabantur,  respiratione  accele¬ 
rata  ;  urinae  drachmae  quinque  flebant ;  et 
sudandi  copiosissime  sensus  mihi  adfuit. 

Corporis  gravitas  post  balneum,  neque  au¬ 
gebatur  nec  minuebatur.  Balneo  relicto,  su¬ 
datio  perstabat  copiosa. 

Haec  experimenta  iterum  iterumque  in¬ 
stitui,  eosdemque  semper  exitus  ostendere 
inveni. 

Vaporum  inspiratione  ex  balneis  assur¬ 
gentium  evitata,  in  omnibus  quae  protuli 
exemplis  ;  etiamsi,  corporis  pondus  in  expe¬ 
rimento  secundo,  tertio,  quartoque  nihil 
auxerat,  ex  urinae,  tamen,  incremento  co- 

pioso  quod  in  his  exemplis  semper  accidit, 
cutis  inhalatio  per  immersiones  comprobari 
plane  videtur.  Porro,  exitus  experimenti 
quinti,  et  sexti,  scilicet  corporis  gravitas  non 
aucta,  nequaquam  cutis  inhalationem  impro¬ 
bat  ;  quia  haec  res,  pulmonum  exhalatione, 
stimulo  caloris  aucta,  explicari  potest ;  suda¬ 
tione  quoque,  quae,  pulsus  acceleratione, 
caloris  corporis  incremento,  sensuque  suda¬ 
tionis  copiosissimae,  notata  esse  videtur : 
Quantitas  fluidi  his  modis  amissi,  eam  per 
cutem  absorpti  aequavit.  Opinio,  quoque, 
clarior  redditur  ex  eo,  quod  urinae  copia 
minor  erat  in  his  experimentis  duobus, 
quinto  scilicet  et  sexto,  quam  in  secundo, 
tertio,  et  quarto  ; — quae  res  fortasse  a  fluidi 
consumptione  pendet,  quod  absorptum  fue¬ 
rat,  ad  sudorem,  fluidumque  auctum  pulmo¬ 
nibus  exhalatum,  suppeditatum ;  adeoque,  si 
fluidum  a  cute  per  balnea  non  fuerat  ab¬ 
sumptum,  corpus  inter  haec  duo  exempla, 
certe  in  pondere  minutum  fuisset. 

Corporis  gravitatis  incrementum,  quod  in 

experimento  secundo,  tertio,  et  quarto  vide¬ 
mus,  a  sudatione  insensibili  per  immersiones 
impedita,  pendere  diceretur  ;  sed  hujusmodi 
objectio  nullo  argumento  nititur,  quoniam 
per  balnea  neque  pulsus  nec  corporis  calor  mi¬ 
nuebatur,  et  balnea  haud  ita  frigida  erant,  ut 
cutem  corrugarent.  Praeterea,  hoc  argu¬ 
mento  concesso,  ponderis  magnum  incre¬ 
mentum  non  potest  explicari,  quia  damnum, 
quod  corpus  exhalatione  tantum  cutis  pati¬ 
tur,  ex  experimentis  accuratis  Seguin  et 
Lavoisier  uncias  triginta  esse  affirmatur,  in¬ 
ter  horas  viginti  quatuor ;  quae  ratio,  singu¬ 
lis  horis  non  nisi  unciam  et  drachmas  duas, 
,  tantum  attribuit/  Sed  in  aliis  quae  proposui 
experimentis,  corpus,  uncias  quinque,  et 
aliis,  nunquam  minus  quam  unciam  et  drach¬ 
mas  duas,  recepit. 

De  his  satis  ; — aliis  nunc  experimentis, 
quae  et  Seguin  b  instituit,  paulo  animadver¬ 
tamus. 


®  Vide  Mem.  de  l’Acad.  des  Sciences,  1790. 
&  — —  La  Medecine  Eclairee,  &c. 

Variae  corporis  partes,  in  his  experimen- 
tis,  aegrorum  syphilide  vexatorum,  in  Hy- 
drargyri  muriatis  solutiones  immersae  erant, 
ex  quorum  exitu  deducit,  hydrargyrum  cor¬ 
pori  nullam  mutationem  inferre,  et  morbi 
indicia  minus  levari,  quum  cuticula  bene  se 
habet. 

Brachium  quoque  in  eandem  solutionem 
demisit,  nempe,  duarum  drachmarum  ad 
decem  aquae  libras,  cujus  temperies  ad  gra¬ 
dum  decimum  c,  vel  vigesimum  octavum, d 
Rhaumeri  fhermometri  calebat ;  et  post 
experimenta,  salis  nulla  pars  evanuisse  in¬ 
veniebatur.  Sed  quum  aqua  ad  gradum  de¬ 
cimum  octavum2  Rh.  calebat,  hora,  granum 
unum  vel  duo,  fluidi  copia  eadem  perstante, 
deerant.  Explicatio  hujus  phaenomeni,  et  cu¬ 
riosa  est  et  ingeniosa,  implicata  vero,  et  quae 
exitum  experimenti  parum  illustrat.  #  Nam 


c  —  grad.  544.  Fh.  d  —  grad.  95.  Fh.  e  —  grad.  72|.  Fh. 

*  Argumentum  ita  profert.  “  La  merae  dissolution  a  dix  huit  degres 
«  mise  en  contact  avec  la  peau  qui  ne  transpire  point  dans  d’eau  a 
«  cette  temperature,  permet  a  1’humeur  de  la  transpiration  de  partager 

cutis  iisdem  vasis  per  idem  tempus,  inhalari 
et  exhalari  non  potuisset  ;  quia  fluidum  e 
vasis  exhalantibus  semper  fluens,  materiae 
cujusvis  ingressum  certe  impedisset ;  neque 
ullum  exstat  exemplum,  in  quo,  idem  orga¬ 
num  eodem  tempore  diversa  munera  exercet, 
id  quod  auctoris  hujusce  conjectura  supponit. 
In  ejus  argumento  cutis  inhalationem  plane 
proposuit ;  ideoque,  si  in  uno  exemplo,  ma¬ 
teria  ita  in  fluidorum  cursu  absorbetur,  cur 
hoc  aeque  in  omnibus  aliis  exemplis  haud 
evenit  ?  De  his  rebus,  optime  disputavit 
Kellie;f  hujus  ratiocinationes  et  facta  sedulo 
collecta,  cutis  inhalationem  maxime  probant. 

De  experimentis  a  Rousseaus  institutis 


“  le  sel  de  la  dissolution  jusqu’a  1’equilibre  de  saturation,  et  de  la 
“  porter  dans  la  circulation  :  Cet  effet  n’a  pas  lieu  lorsque  les  pores  des 
“  vaisseaux  exhalans  sont  resserres  pas  une  temperature  basse,  ou  traver- 
18  ses  par  les  courans  de  sueur  qui  repoussentla  dissolution  de  sel:”  et 
ita  exponere  pergit:  “  L’absorption  qui  n’a  lieu  que  dans  une  certaine 
“  temperature,  et  qui  tient  a  la  tendance  Pequilibre  entre  un  liquide 
“  non  sature  et  un  liquide  sature  est  par  cela  meme  tres  bornee.” 
Vide  La  Medecine  Eclairee,  tom.  iii.  p.  258. 

f  Vide  Edin.  Med.  Surg.  Journ.  Vol.  I. 

£  Edin.  Med.  Surg.  Journ.  Vol  II. 

quaedam  nunc  dicenda  ;  horum  enim  exitus, 
contra  cutis  inhalationem  praecipue  obniti, 
nonnulli  sibi  suadent. 

Variae  in  his  exemplis  materiae  cuti  ap~ 
plicatae  erant ;  quae,  cum  in  cursum  fluido¬ 
rum  vehuntur,  peculiari  urinae  odore  facile 
deteguntur.  Oleum  Terebinthinae,  Mos¬ 
chus,  Camphora,  et  Allii  sativi  radix,  ab  ea 
adhibeantur.  Per  idem  tempus  Bichat1*  pro¬ 
posuit,  non  tamen  ex  periculorum  exitu, 
olei  tantum  terebinthinae  exhalationes  uri¬ 
nae  odorem  afficere  posse,  cum  inhalatae  et 
et  tum  ex  pulmonibus  absorptae  ;  et  de  om¬ 
nibus  ‘materiis  quae  aere  miscentur  idem 
praedicat. 

Ex  omnibus  exemplis  et  commentis,  ex 
scriptis  aliorum  excerptis,  et  quin  ex  obser- 

K 

vationibus  inquisitionibusque,  a  se  ipso  factis, 
Rousseau  affirmare  ducitur,  eum  sibi  nun¬ 
quam  suadere  potuisse,  vasis  lymphaticis  ul¬ 
lius  materiae  esse  inhalationem ;  sed  e  con« 


h  Vide  Reclier,  Physiol.  sur  la  vie  eija  rnort,  p.  5^0. 

trario,  in  omnibus  experimentis  e  pulmonibus 
tantum  confirmabatur  inhalatio ;  et  (quod 
nemo  non  mirabitur)  insuper  affirmat,  inha¬ 
lationem  non  existere  quum  materia  inter 
cuticulam  et  cutem  veram  introducitur,  at¬ 
que  cum  fluido  currente  mixta,  scilicet  san¬ 
guine,  ad  cor  usque  propelli.  Ad  hanc  sen¬ 
tentiam  sustinendam,  haec  etiam  argumenta 
proposuit ;  scilicet,  Anatomicum  corpora  pu¬ 
trida  dissecare  posse  sine  ullo  detrimento  ex 
inhalatione,  si  modo  cuticula  sit  sana  ;  Chi¬ 
rurgis  etiam  quotidie  in  periculo  versari  con¬ 
tingeret,  si  venena  morbida  cute  absorberi 
possent,  uti  venenum  syphiliticum  et  similia. 

His  argumentis  talia  objiciantur  ;  vasorum 
absorbentium  inflammatio,  habitusque  irrita¬ 
tioni  inserviens,  quae  res  vulnera  e  sectione 
corporum  animalium  putrescentium  fere  in¬ 
sequuntur,  vix  unquam  forsan  a  materiae  pu¬ 
trescentis  inhalatione,  sed  ab  ipsius  inflam¬ 
mationis  natura,  pendent ;  haec  enim,  vasa 
corripiens  per  ea,  serpit,  uti  interdum  eve¬ 
nire  videmus,  quum  inciditur  vena  ;  a  vulne- 

ris  quoque  natura  saepenumero  pendent, 
quod  fere  punctum  est,  et  quod  interdum 
signa  eadem  inducit,  ubi  materia,  vel  morbi¬ 
da  vel  putrescens,  omnino  abest.  Necnon, 
haec  opinio  manifesta  redditur  ex  inflamma¬ 
tione  vasorum  absorbentium  in  aliis  exem¬ 
plis,  quae  non  ex  materiae  inhalatione  putri¬ 
dae  oritur  ;  quinetiam,  ex  ratione  vulnus  sa¬ 
nandi,  quod  telum  aculeatum  inflixit,  scilicet 
partem  vexatam  libere  incidendo. 

Praeterea  medici  proposuerunt  egregii, 
materiam  morbosam  sine  cuticulae  injuria 
absorberi,  et  corpus  actione  sui  generis  vex¬ 
are,  ita  enim  syphilis  interdum  inducitur5  : 
adeoque  syphilidis  venenum  morbosum  ab¬ 
sorbetur,  quum  diu  in  cute  tenui  latuit,  et 
inter  cuticulam  et  cutem  veram  inflammatio¬ 
nem  propriam  inducens,  pustulam  gignit ; 
qua  lacerata,  ulcus  fit,  quod  chancre  nuncu¬ 
pamus.  Haec  res  vera  esse  videtur,  nam  hoc. 


i  Vide  Hunter  on  the  Venerea!  Disease,  et  Adams  on  Morbid 
Poisons,  &c. 


36 


DISPUTATIO  PHYSIOLOGICA 


saepissime,  in  statu  ejus  recenti,  pustulam 
parvam  et  integram  instar  puncti  elevatam, 
format. 

Rousseau  quoque  opinatur,  hydrargyrum 
non  cute  absorberi  ex  frictione  unguenti  hy- 
drargyri,  sed  potius,  a  corporis  calore  per 
frictionem  aucto,  in  aera  tolli  et  a  pulmoni¬ 
bus  haustum  ;  unde  inhalatio  fit,  et  ita  deni¬ 
que  corporis  functiones  afficiuntur.  Quo  res 
probetur,  ipse  nullum  prorsus  experimentum 
instituit;  alius  vero  cujusdam,  nomine  Arcli- 
ard,  experimentum  protulit,  ad  hanc  opinio¬ 
nem  confirmandam  ;  vas,  scilicet,  hydrargyri 
metallici,  patulum,  librarum  viginti  capax 
fornaci  subjicit,  et  per  diem  ad  gradum  sep¬ 
tuagesimum  secundum  thermometri  Fh.  ca- 

% 

lefiebat.  Post  aliquot  dies,  et  ipse  et  alii,  qui 
cubiculo  manserant,  salivae  fluxu  vexaban¬ 
tur.  Utrum  vero  aegri  hydrargyrum  tracta¬ 
verunt,  vel  oxidum  hydrargyri,  quod  certe 
formatum  esse  oportet,  nihil  dicitur ;  nam 
hoc  ignoto,  in  quo  modo  hydrargyrum  hoc 

exemplo  ejus  effectus  induxerit,  quis,  quaeso, 
diceret  ? 

Hoc  vero  experimentis  parum  stabilitur. 
Quamobrem,  Gallici  pace  medici,  rem  ipsam 
ex  omni  parte  negare  ducor. 

EXPERIMENTUM  VIL 

Super  vas  vitreum  hydrargyrum  metalli» 
cum  continens,  et  ad  gradum  centesimum  et 
septuagesimum  thermometri  Fh.  calens,  per 
quartam  horae  partem,  aurum  et  aes  splen¬ 
dens  alterne  suspensi ;  sed  sine  ullo  prorsus 
exitu. 


EXPERIMENTUM  VIII. 


Unguentum  hydrargyri  eodem  quo  supra 
modo  adhibui,  et  simul  agitavi  \  experimen¬ 
tum  quoque  eundem  exitum  habuit. 

Calor  per  haec  experimenta  inductus,  ma¬ 
jor  erat  quam  unquam  fit  frictione,  ubi  cutis 
unguento  hydrargyri  fricatur  5  et  etiam,  hy- 

drargyri  minima  portio  in  aera  sublata,  ex 
auro  vel  aere  manifesta  fuisset :  si  porro  hy- 
drargyrum  purum  in  aera  calore  ita  diminuto 
levari  posset,  quomodo  hic  exitus  prohibe¬ 
retur  P  equidem,  hydrargyrum  cum  materia 
oleosa  miscendo  :  sed  hoc  in  unguento  hy- 
drargyri  fit. 

Praeter  haec,  si  per  frictionem  unguentum 
hydrargyri  non  in  aera  tollitur,  qui  fit,  ae¬ 
gros,  qui  in  eodem  cubiculo  cum  iis,  qui  un¬ 
guento  utuntur,  decumbunt,  ab  eo  quoque 
affici,  etsi  ipsi  remedium  non  adhibent  ?  Mul¬ 
ta  hujusmodi  exempla  in  scriptis  auctorum 
extant,  et  etiam  nunc  exhibentur.  De  hac 
re  Hildanusk  proposuit,  cum  effluviis  ex  eo¬ 
rum  corporibus  emanantibus  qui  remedio  af¬ 
ficiuntur,  hydrargyrum  propelli ;  quibus  in¬ 
spiratis,  iidem  proveniunt  effectus,  ac  si  re¬ 
medium  extrinsecus  vel  intus  adhibitum  fo¬ 
ret.  Hoc  indubitabile  videtur  ;  nam  eadem 
res  quoque  accidit,  quum  remedium  tantum 


&  Opera  Cbirurg. 

iis  per  os  assumptum,  ex  quibus  effluvia  ema¬ 
nant  ;  cujusmodi  exempla  Van  Swieten  in 
medium  protulit,  hic  enim  hydrargyri  muria- 
tem  semper  praescripsit.  Verba  ejus  haec 
sunt :  Dum  plures  curandi  in  eodem  loco 

“  decumbunt,  semper  metuendum  est,  ne 
cc  atomi  mercuriales  per  aera  dispersi,  corpus 
C£  ingrediantur  inscio  illo  ac  invito,  qui  cu- 
ram  suscipit.1, 99 

EXPERIMENTUM  IX. 

Hoc  experimentum  institui,  ut  per  frictio» 
nem,  hydrargyrum  cutem  inhalare  compro¬ 
barem.  Unguentum  hydrargyri  per  tres  heb¬ 
domadas  usurpavi,  cujus  imprimis  drachmam, 
et  post  diem  tertiam  drachmas  duas,  indies 
femoribus  infricui ;  et  salivae  fluxus  per  hoc 
tempus  augebatur.  In  unaquaque  frictione, 
sacculo  ex  serico  uncto  caput  inclusi,  cujus 
partem  internam,  cum  aere  externo  per  tu- 


l.  Corament.  vol.  5. 

burri  vitreum  longum,  connexi ;  aera  exter¬ 
num  ab  aere  cubiculi  purum  inspiravi ;  adeo- 
que  hydrargyri  vaporum  (si  modo  tali  quid¬ 
quam  extat)  inspiratio  evitata  erat.  Post 
singulas  frictiones,  partes  quas  perfricueram, 
ex  unguento  quam  maxime  purgavi ;  et  ad 
domum  quam  semper  habitaveram  contendi. 

Ex  effectibus  septimi,  octavi,  et  noni  ex¬ 
perimenti,  haec  abunde  constant ;  hydrargy- 
rum  scilicet,  frictione  a  cute  sorberi,  ej usque 
operationem  in  corpore  nunquam  vaporum  in¬ 
spiratione  adjuvari. 

Sudor,  urina,  saliva,  et  fluidum  ex  pulmo¬ 
nibus  exhalatum,  experimentis  chemicis  sub¬ 
missa  erant  aegri  hydrargyro  affecti,  ut  hy¬ 
drargyri  inhalatio,  et  in  corpore  praesentia, 

confirmaretur  ;  quoniam  quidam  affirmarunt, 

\ 

hydrargyrum  in  fluidis  corporis  non  absor¬ 
beri  ;  sed  varias  tantummodo  partes,  ex 
consortio  quodam  inter  se,  vi  hydrargyri  af¬ 
fici. 

Corpore  ab  hydrargyro  affecto*  globum 
parvum  aeris  sub  axilla  religavi ;  et  etiam* 
auri  bracteam  pectoris  superficiei  applicatam, 
panno  serico-oleoso  obtexi»  Haec  ne  un» 
guentum  hydrargyri  tangeret*  summam  dilh 
gentiam  adhibui*  Inter  hebdomadas  duas* 
hydrargyrum  et  aes,  et  aurum,  affecerat»  Ex¬ 
perimenta  similia  in  aliis  exemplis,  et  cum 
eodem  semper  exitu*  institui» 

In  multis  meis  et  variis  tentaminibus,  hy¬ 
drargyrum  neque  in  urina*  nec  in  saliva,  nec 
in  fluido  ex  pulmonibus  exhalato  detexi,  hy¬ 
drargyro  etsi  aeger  maxime  vexabatur.  De¬ 
fuit  mihi  occasio  explorandi  sanguinis  natu¬ 
ram  hydrargyro  adhibito  $  hoc  vero  A.  Fyfe 
medicus,  si  quis  alius  accuratus  fecit,  et  vi 
galvanica  auri  et  zinci,  hydrargyrum  in  ejus 
sero  detexit."  Ea  vi  in  meis  experimentis 


m  Vide  Recordsof  the  Eoval  Medica!  Society,  Edinb,  1815  and  1816- 

usus  sum,  quam  Bostock  omnium  optimam 
esse  aestimat ;  is  enim  hac  ratione  in  soluti¬ 
one  muriatis  hydrargyri,  hydrargyrum  inesse 
detexit,  quamvis  ratio  ponderis  ejus  ad  solu¬ 
tionis  pondus  30^00  erat. 11 

Si  cute  hydrargyrum  absumatur,  et  in  cor¬ 
poris  fluidis  existat ;  cur  non,  dicat  aliquis,  a 
saliva,  urina,  et  fluido  pulmonibus  exhalato 
ejusdem  vis  ope  separari  posset.  Quaestionis 
hujusmodi  solutio  est  certe  difficilis,  cum  de 
rebus  naturae,  causae  tum  primariae  tum 
proximae  hominibus  coecis  parum  innotes¬ 
cunt ;  has  forsan  ex  oculis  mortalium,  velum 
non  penetrabile,  semper  occludet,  et  arctos 
intra  limites  ratio  in  aeternum  ita  cohibebitur. 
Nihilominus  diceretur,  hydrargyrum  minute 
divisum  et  per  corpus  totum  distributum,  de¬ 
tegi  non  posse,  ex  eo  quod,  cum  materiae  co¬ 
pia  commiscetur,  ut  et  propter  novas  et  in¬ 
cognitas  mixturas  quas  cum  ingreditur  parti¬ 
bus,  quae  corpus  constituunt ;  quae  causae 


11  Vide  Edinb.  Med.  and  Surg.  Journal,  vol  v. 

vim  galvanicam  auri  et  zinci  subvertere  vale¬ 
rent.  Veruntamen,  sine  hujusmodi  auxilio 
hydrargyri  praesentia,  in  fluidis  eorum  qui  eo 
vexantur,  experimentis  sudoris  et  sanguinis 
comprobari  potest. 

Ad  tentamina’  nunc  Rousseau  transeundum 
est.  Olei  terebinthinae  guttis  paucis  in  sto¬ 
machum  sumptis,  vel  ejusdem  vaporibus  in¬ 
spiratis,  paulo  post  urina  odorem  violaceum 
acquirit.  Ille  dubitat  hoc  signum  notari  cum 
haec  materia  cuti  summae  applicatur,  cuti¬ 
cula  sana,  et  vaporum  inspiratione  terebin¬ 
thinae  evitata. 

Ex  multis  quae  protulit  experimentis,  li¬ 
num  solummodo  cutis  inhalationem  subverte- 
re  dicatur,  et  in  hoc  etiam  dubii  aliquid  adest; 
scilicet,  in  experimento  quinto  affirmat,  adju¬ 
torem  quendam,  totum  corpus  suum  nuda¬ 
tum  cum  oleo  terebinthinae  ex  spongia,  in¬ 
ter  horam  unxisse,  quae  applicatio  diutius 
continuata  fuisset,  si  irritatio  a  terebinthi» 


0  Vide  Edinb,  Med.  and  Surg-.  Journal,  vol.  ii» 

na  inducta,  non  maxime  vehemens  fuisset. 
Huic  autem  responderem  ;  dolorem  cutis  olei 
terebinthinae  applicatione  inductum,  prae¬ 
sertim  si  totum  corpus  ab  eo  illinatur,  corpo¬ 
ris  habitum  ita  vexavisse,  ut  inunctionem  per 
horae  partem  duodecimam  protrahi  non  sus¬ 
tinuisset.  Nam,  quum  brachia  mea  oleo  ille¬ 
vi,  etsi  penicillo,  et  quam  leviter,  etsi  quoque 
brachiorum  cutis  haud  maxime  tenuis  est, 
dolor  maximus  impediit,  quo  minus  inunctio¬ 
nem  diutius  quam  per  semihoram  tolerare 
potuerim. 

Alia  experimenta  ab  eodem  auctore  prola¬ 
ta  parum  certe  suadent  ;  in  experimento  nem¬ 
pe  tertio,  corpus  ejus  vestitum  terebinthinae 
vaporibus  per  horas  duas  exposuit,  sine  qua¬ 
vis  urinae  mutatione.  Inter  hoc  experimen¬ 
tum,  vix  ulla  pars  corporis  objiciebatur  ;  si 
quae  tamen  nudior  erat,  haec  vaporibus  tan¬ 
tum  ex  materia,  non  ipsi  materiae  patuit ;  et 
hoc  ergo  experimento,  nihil  prorsus  deduci¬ 
tur.  In  experimento  quarto,  ejus  digitos  in 
oleo  immersit,  et  brachium  ejus  vaporibus 

ejusdem  materiae  per  tres  horas  exposuit,  et 
urina  odorem  violaceum  non  reddidit ;  huic 
experimento,  inhalationis  torpor  in  digitorum 
cute  objiciatur.  Omnia  recensui  experimenta 
ab  eo  instituta,  ad  inhalationem  cutis  ever¬ 
tendam  ;  multa  vero  alia  pulmonum  inhalatio¬ 
nem  explicare  adduxit,  cujus  veritas  valde 
evidens  est. 

i 

Re  sic  se  habente,  hujusmodi  experimenta 
institui. 


EXPERIMENTUM  XI. 

Capite  meo  apparatu  incluso,  in  experimen¬ 
to  nono  descripto,  oleum  terebinthinae  bra¬ 
chiis  penicillo  applicui  per  semihoram  tan¬ 
tum,  antequam  dolor  mihi  supervenit.  Prius¬ 
quam  apparatum  a  capite  amovi,  ope  cujus 
aera  externum  inspiraveram,  et  ex  toto  tere¬ 
binthinae  vapores  evitaveram,  brachia  aqua 
calida  et  sapone  diligenter  detersi.  Statim 
postea  aerique  externo  subjeci,  et  adverso 
vento  ambulavi ;  quo  per  horam  continuato, 

lirina  levem  odorem  violaceum  praebuit,  qui 
tribus  horis  evidentior  evasit,  et  postea  pau- 
latim  abiit. 

EXPERIMENTUM  XII. 

Post  duos  dies  hoc  tentamen  iteravi.  Eo¬ 
dem  usus  apparatu,  cum  unguento,  ex  ungu¬ 
enti  simplicis  uncia  et  olei  terebinthinae 
drachmis  duabus  composito,  per  horam  bra¬ 
chia  illevi,  quae  postea  aqua  calida  et  sapone 
penitus  ablui.  Apparatum  tunc  amovi,  haud 
tamen  in  eodem  cubiculo  quo  experimentum 
institueram,  et  in  aera  externum  statim  fes¬ 
tinavi,  eadem  cura,  quae  et  antea,  adhibita. 
Terebinthinae  odor  omnino  aberat.  Horae 
spatio  urina  odorem  violaceum  reddidit,  qui 
per  paucas  perstitit  horas. 

Cum  moscho,  camphora,  allii  sativi  radice, 
et  similibus,  quaedam  experimenta  mihi  mens 
erat  instituere,  si  non  volventi  obvenisset  ; 
quod  his  materiis  consumptis,  odorem  urinae 
natura  nequaquam  satis  differt,  ut  functio  tam 

minuta  quam  cutis  inhalatio  demonstrare  va¬ 
leret. 

De  experimentis  Klappa  sufficiet  pauca 
tantum  facere  verba.  Cutis  manuum  pedum¬ 
que  in  his  experimentis,  olei  terebinthinae, 
camphorae  in  alcohole  solutae,  infusi  allii  sa¬ 
tivi  radicis,  et  decocti  asparagi  officinalis, 
actioni  subjiciebatur,  postquam  prius  cautum 
fuerat,  ne  inspiratio  esset  exhalationum  ex 
illis  provenientium  ;  neque  in  ullo  quidem 
exemplo  odor  urinae  quidquam  mutationis 
subiit. 

Imprimis ,  Vasorum  absorbentium  munus 
in  manuum  et  pedum  cute,  debilius  est  quam 
in  corporis  superficiei  ulla  parte,  id  quod  a 
cuticulae  crassitudine  et  duritia  pendet ;  ne- 

i 

que  in  hac  re,  ut  et  in  omnibus  aliis  benevo¬ 
lentiam  Numinis  miremur  satis  ;  si  enim  mu¬ 
nus  absorbens  cutis,  quae  manus  et  pedes  te¬ 
git,  aeque  esset  acutum,  cum  cutis  aliarum 
corporis  partium,  corpus  saepe  inhalatione 


a  Vide  Cliemicc-Pbysiolog.  Essay,  sup.  cit» 

noxia  in  periculo  summo  versaretur  :  hinc, 
hae  partes  minus  experimentis  accommodan¬ 
tur. 

Secundo ,  Superficies  cutis,  quae  his  experi¬ 
mentis  subjiciebatur,  arctior  erat,  quam  ut 
functio  corporis  tam  minuta  quam  cutis  in¬ 
halatio  in  tali  spatio  confirmaretur  ;  etiamsi, 
hoc  munus  in  manuum  pedumque  cute  max¬ 
ime  fuisset  celer. 

Tertio ,  Quaedam  materiae  in  ejus  experi¬ 
mentis  adhibitae,  camphora  scilicet,  allium, 
asparagus,  hujusmodi  experimentis  haud  sunt 
idoneae  ;  quia,  in  minima  copia  parum  uri¬ 
nae  naturam,  quoad  notavi,  mutant :  harum 
enim  magnam  devorare  copiam  necesse  esse 
inveni,  antequam  eorum  effectus  in  urina 
sensui  patent.  Hinc,  manifestum  est  quod 
hae  materiae,  ad  hanc  functionem  probandam 
non  accommodantur ;  quoniam  hoc  ut  fiat, 
necesse  omnino  erit,  minimam  portionem 
materiae  cujusvis  externae  in  sanguinem  re¬ 
ceptam,  facile  dignosci  debere.  Hac  itaque 

ratiocinatione,  exitus  experimentorum  Klapp 
explicari  possent. 

Ex  supra  dictis  abunde  patet Cutis  in¬ 
halationem  procul  dubio  existere  Quineti- 
am,  hanc  functionem  corporis  maximi  esse 
momenti,  si  modo  lata  corporis  superficies 
cum  minima  portione  comparatur,  in  quam 
experimenta  supra  recensita  instituebantur: — 
Hanc  functionem  existere  licet  cuticula  sana 
sit,  et  materia  per  eam  nulla  vi  propellatur  ; 
hinc,  cutis  inhalationem  actionem  esse  vita¬ 
lem  -.—Materiam  vel  in  aere,  vel  in  fluidis, 
vel  in  materiis  magis  viscosis  existentem, 
cute  absorberi  posse,  si  modo,  fluida  anima¬ 
lia  hanc  vel  afficere,  vel  solvere  valeant : — Ex 
hac  functione,  egestorum  excessum  prae  in¬ 
gestis  in  Diabetis  exemplis  ex  parte  explicari 
posse,  necnon  sitis  in  febribus,  calor,  anxie¬ 
tas,  et  delirium  quomodo  levantur  post  affu- 
siones,  vel  ablutiones  et  frigidas  et  tepidas  ; 
quomodo  et  post  balnea,  semicupia,  et  pedi- 
luvia,  corpus  quoque  pro  tempore  nutritur 
Dysphagiae  exemplis,  et  etiam  aliis  quibus 

stomachi  munera  prohibentur  morbis  : — Hy- 
drargyrum  et  alia  medicamenta  cuti  applica-  • 
ta  resorberi,  et  in  sanguinem  devehi,  in  quo 
ad  corporis  omnes  partes  propelluntur,  et  hinc 
ad  eas,  quas  praecipue  afficiunt ;  id  quod 

'K 

aeque  evenit,  quum  materiae  in  stomachum 
recipiuntur. 

aberdeen. 


FINIS. 


Excudebat  C.  Stewart. 

